《独立》
清代·魏礼

皓月穿山屋，影缺光有余。盈盈生远寒，山川淡以虚。

中有百结生，对之不能舒。四顾但寂寥，清风吹我裾。

举首望明月，俯首视微躯。

作者简介：（1628—1693）明末清初江西宁都人，字和公，晚自号吾庐。明诸生。与兄魏祥、魏禧称三魏。人称魏季子。性慷慨好义。寡言语，喜游，足迹遍天下。五十后归居翠微峰顶。有《魏季子文集》。